《嘉禾》
明代·黎光

圣皇御寰宇，恩膏被万汇。矧兹丰年登，祯祥总来萃。

嘉禾应时生，一茎分五穗。离披翠叶敷，璀璨珠颗聚。

周岐堪共称，汉亩实同类。乃知淑气钟，为国表祥瑞。

守臣远来进，籎籎陈丹陛。愿付太史书，休声垂万世。

作者简介：广东东莞人，字仲辉。洪武五年举人。授御史。巡苏州，请赈水灾，全活甚众。巡凤阳，上封事，悉切时弊。九年，擢刑部侍郎，执法不阿，为御史大夫陈宁所忌，坐事死贬所。